**TÁJÉKOZTATÓ**

**Markusovszky Lajos, Hiányszakma, Gábor Aurél, Méhes Károly és Than Károly Ösztöndíjban részesült szakorvosok és szakgyógyszerészek számára a szakvizsga utáni teendőkről**

Az ösztöndíjas szerződésben Ön vállalta, hogy a szakvizsgát követően a folyósított ösztöndíj hónapjainak számával megegyező ideig tartó teljes állású (min. heti 36 óra) munkaidőnek megfelelő ideig hazai társadalombiztosítás által finanszírozott szolgáltatónál szakorvosi tevékenységet fog végezni.

Ezt az időszakot nevezzük vállalási időszaknak.

A vállalási időszak a szakvizsga napján kezdődik.

Amennyiben heti 36 óránál kevesebb, de legalább heti 18 órát elérő óraszámban végez a vállalásnak megfelelő munkát úgy arányosan hosszabb ideig fog a vállalási idő tartani.

A szakvizsgát követően Ön az alábbi lehetőségek közül választhat:

1. [Munkáltatói/munkavégzés igazolás szakvizsgázott ösztöndíjban részesültek számára](https://www.enkk.hu/index.php/hun/nyomtatvanyok/koordinacios-foosztaly) linkről letölthető formanyomtatványon kell igazolást küldeni számunkra elektronikusan és eredeti példányban postai úton is a következő címekre:

**OKFŐ Humánerőforrás-fejlesztési Igazgatóság Nyilvántartási és Képzéstámogatási Főosztály 1444 Budapest, pf.270**

**ÉS**

[**hejj.katalin@okfo.gov.hu**](mailto:hejj.katalin@okfo.gov.hu)

**vagy**

**Hiányszakmás ösztöndíj valamint Markusovszky ösztöndíjas 2018-ban és 2022-ben szakvizsgázottak esetén:**

[**hankai.zsofia@okfo.gov.hu**](mailto:hankai.zsofia@okfo.gov.hu)

A formanyomtatvány kitöltésekor kérjük, olvassák el pontosan a láblécben szereplő útmutatásokat is és az abban foglaltak alapján töltsék ki az igazolást.

1. Lehetősége van arra, hogy – hozzájárulása esetén – elsődlegesen a munkáltatóját keressük meg az igazolás elküldése céljából. Ebben az esetben az alábbi linkről letölthető tájékoztató alapján kitöltött Hozzájáruló nyilatkozatot szükséges elküldenie számunkra.

[Hozzájáruló nyilatkozat](https://www.enkk.hu/index.php/hun/nyomtatvanyok/koordinacios-foosztaly)

A nyilatkozat kitöltése esetén kérjük, olvassa el a hozzá tartozó levelet is!

Változás esetén csak akkor tudjuk továbbra is a munkáltatóját/munkáltatóit megkeresni amennyiben tájékoztat minket a változásról és az új munkahelyéről/munkahelyeiről.

A munkáltatói/munkavégzés igazolások – függetlenül attól, hogy ki küldi őket - mint egy teljesítésigazolás működnek, ezért csak a kiállítás dátumáig tudjuk a teljesítésbe beszámítani a munkavégzést, ugyanakkor a teljesítésnek folyamatosnak kell lennie, ezért minden változásnál (óraszám, munkahely, szünetelés) **szükséges a változás előtti utolsó munkanappal kérni egy igazolást valamint az új állapot első** munkanapjával is.

Amennyiben a kettő között nincs meg a folyamatosság, úgy arra az időre saját jogú szünetelést kell kérelmezni (e mailen elég a [hejj.katalin@okfo.gov.hu](mailto:hejj.katalin@okfo.gov.hu) illetve **hiányszakmás ösztöndíj** valamint **Markusovszky ösztöndíjas 2018-ban és 2022-ben szakvizsgázottak esetén** a [hankai.zsofia@okfo.gov.hu](mailto:hankai.zsofia@okfo.gov.hu) e mail címre történő elküldéssel) – amelyre összesen maximum

1. a 2016. előtti szerződéssel rendelkezők 24 hónap
2. a 2016 vagy ezt követően kötött szerződéssel rendelkezők 12 hónap

időtartamban jogosultak.

**Amennyiben nincs változás, úgy 6 havonta minden esetben szükséges új igazolást küldeni, amelynek figyelése, betartása nyilatkozat hiányában vagy változáskor, szüneteléskor az Ön feladata (nem a munkáltatóé és nem az OKFŐ-é).**

A szerződés alapján a vállalási időszak az alábbi jogcímeken szüneteltethető:

* nappali tagozatos PhD képzés vagy ösztöndíjjal támogatott tudományos munka,
* gyermekvállalás (ezzel összefüggő táppénz, szülési szabadság, CSED, GYES, GYED, távollét alatt felgyűlt szabadság időtartama),
* baleset vagy tartós betegség miatt 30 napot meghaladó keresőképtelenség,
* 10 éven aluli gyermek, valamint hozzátartozó tartós ápolása, gondozása,
* rendkívüli állapot és megelőző védelmi helyzet esetén a sorkatonai szolgálat és a polgári szolgálat teljesítése
* saját jogú szünetelés (külön indoklás nélkül) a fentiekben leírt időtartamra

Amennyiben szünetelést vesz igénybe, minden esetben szükséges előtte kérelmezni (e mailen elég a [hejj.katalin@okfo.gov.hu](mailto:hejj.katalin@okfo.gov.hu) illetve **hiányszakmás ösztöndíj valamint Markusovszky ösztöndíjas 2018-ban és 2022-ben szakvizsgázottak esetén** a [hankai.zsofia@okfo.gov.hu](mailto:hankai.zsofia@okfo.gov.hu) e mail címre történő elküldéssel). A kérelemben meg kell jelölni a szünetelés jogcímét valamint dátumszerűen (év, hónap, nap – év. hónap, nap) az első és tervezett utolsó napját is. Ezen kívül az utolsó tényleges munkanapon és az első tényleges munkanapon is szükséges munkáltatói/munkavégzés igazolást küldeni, amelyen jogcímenként feltüntetésre kerülnek a távolléti időszakok.

Amennyiben hosszabb ideig jogosult a szünetelésre, mint kérte és tovább is igénybe veszi, ne felejtsen el erre vonatkozóan hosszabbítást kérni.

Egyszerre több, a feltételeknek megfelelő munkahelyen történő munkavégzés esetén, valamennyi munkahelyről szükséges igazolásokat küldeni, amelyeket lehetőség szerint ugyanolyan záró dátummal adjanak ki.

Heti 36 óránál hosszabb munkaidő esetén a többlet órákat nem áll módunkban beszámítani a teljesítésbe.

Heti összesen 18 óránál kevesebb időtartamú munkavégzést szintén nem tudunk elfogadni.

A munkaidőnek havi átlagban kell elérnie a minimum heti 18 óra időtartamot (ebben az esetben arányosan hosszabb lesz a vállalási időszak).

**Háziorvosok,** házi **gyermekorvosok teljesítésénél az alábbiakra van szükség:**

1. Saját foglalkoztatású háziorvosi tevékenység esetén

* egy - a működési engedélyen alapuló -  az  ÁNTSZ által kiállított igazolásra van szükség arról, hogy mely praxisban lát el és mikortól, milyen időtartamban (teljes állás vagy részmunkaidő – hány óra) személyes munkavégzéssel háziorvosi tevékenységet. Tartós helyettesítés, távollét mikor volt. (30 napnál hosszabb)

Ezért a hatósági igazolásért a legtöbb esetben fizetni kell, ezért az alábbi lehetőségek állnak még rendelkezésükre:

* Lehetősége van a formanyomtatványon  „saját magának” cégszerűen igazolni. **Ebben az esetben a vállalási kötelezettség legvégén az ÁNTSZ-től szükséges lesz a teljes - nem általuk igazolt - időszakra vonatkozóan egy a fentiekben részletezett tartalmú igazolás.**
* Lehetősége van a formanyomtatványon attól az Önkormányzattól kérni igazolást, akivel a feladatellátási szerződést kötötte.
* A rendelő ÁNTSZ által kiállított működési engedélyének azon változatára amelyben, szerepel az Ön munkavégzési jogosultsága a praxisban. - Ezt elég e mailen elküldeni.
* A NEAK finanszírozási szerződés azon **mellékletér**e, amelyben szerepel az Ön munkavégzési jogosultsága a praxisban. - Ezt elég e mailen elküldeni.

1. Nem saját praxisban történő háziorvosi tevékenység esetén

* A formanyomtatványon kitöltött munkáltatói/munkavégzés igazolásra van szükség
* A rendelő ÁNTSZ által kiállított működési engedélyének azon változatára amelyben, szerepel az Ön munkavégzési jogosultsága a praxisban. - Ezt elég e mailen elküldeni.
* A NEAK finanszírozási szerződés azon mellékletére, amelyben szerepel az Ön munkavégzési jogosultsága a praxisban. - Ezt elég e mailen elküldeni.
* Ügyeleti tevékenység esetén ugyanezek az igazolások szükségesek. Amennyiben nem egyenletes a heti munkavégzési óraszám, úgy havonkénti összesítésben írják le a teljesített órákat.

**MÉHES KÁROLY ösztöndíj teljesítése:**

Kérjük, szíveskedjen az alábbi linken megtalálható [(tartósan betöltetlen gyermek háziorvosi körzetek)](https://oali.aeek.hu/index.php/praxiskezelo-nyilvantartas/tartosan-betoltetlen-korzetek) gyermek háziorvosi körzetek (G betűvel jelöltek) közül kiválasztani az Önnek megfelelő praxist, az esetleges betöltésről tárgyalni az Önkormányzattal és amennyiben kölcsönösen megfelelőek a feltételek, tájékoztatni minket a betöltendő praxis adatairól (címe, ÁNTSZ kódja, NEAK háziorvosi szolgálat kódja), és a praktizálás **tervezett** kezdetéről.

Az információkat továbbítjuk az OALI jogutódja (OKFŐ Alapellátás Fejlesztési Főigazgatóság) felé, akik a praxiskijelöléssel foglalkoznak. Ők megvizsgálják a lehetőségeket és amennyiben lehetséges figyelembe veszik az Ön kérését a praxiskijelölés során.

Az elkészült praxiskijelölést a Nyilvántartási és Képzéstámogatási Főosztály részére küldi el az Alapellátás Fejlesztési Igazgatóság, amelyet továbbítunk Önnek.

Ezt követően az alábbiakat kell még elküldeni számunkra:

* az önkormányzattal megkötött  feladat ellátási szerződést - beszkennelve
* az ÁNTSZ által kiállított működési engedélyét a praxisnak, amelyben szerepel, hogy Ön jogosult a praxisban dolgozni - beszkennelve
* a NEAK finanszírozási szerződés azon mellékletét, amely szintén az Ön munkavégzési jogosultságát tartalmazza a praxisban – beszkennelve
* a csatolt munkáltatói/munkavégzés igazolást, amelyet az Önkormányzat állítson ki bejelölve, hogy Ön vállalkozóként végzi a tevékenységet – ezt beszkennelve és postai úton eredetiben is el kell küldeni a postafiók címünkre.

Ezután Önnek is a korábbiakban leírtak alapján kell igazolnia a teljesítést 6 havonta illetve szünetelés esetén.

**A teljesítéssel kapcsolatban az alábbi elérhetőségeken tudnak érdeklődni:**

Goldgruberné Héjj Katalin

+36 1 411 37 66

+36 30 145 35 40

+36 1 919 03 43/225

[hejj.katalin@okfo.gov.hu](mailto:hejj.katalin@okfo.gov.hu)

**Hiányszakma ösztöndíj valamint Markusovszky ösztöndíjas 2018-ban és 2022-ben szakvizsgázottak esetén:**

Hankai Zsófia

+36 1 411 37 62 / 6. menüpont

[hankai.zsofia@okfo.gov.hu](mailto:hankai.zsofia@okfo.gov.hu)