## tájékoztató

*A kiemelt szakorvosi szakmák országos keretszámaira történő jelentkezéshez*

*Államilag támogatott első szakorvosi szakképesítés megszerzése érdekében*

***Az egészségügyi felsőfokú szakirányú szakképzést***

* ***az egészségügyi felsőfokú szakirányú szakképzési rendszerről, a Rezidens Támogatási Program ösztöndíjairól, valamint a fiatal szakorvosok támogatásáról szóló 162/2015. (VI. 30.) Korm. rendelet,***
* ***az egészségügyi felsőfokú szakirányú szakmai képzés részletes szabályairól szóló 16/2010. (IV. 15.) EüM rendelet, valamint***
* ***az egészségügyi felsőfokú szakirányú szakképesítés megszerzéséről szóló 22/2012. (IX. 14.) EMMI rendelet***

***szabályozza.***

A 16/2010. EüM. rendelet 3. § (1) bekezdés a) pontjának megfelelően a kiemelt szakorvosi szakmák országos keretszámainak betöltése érdekében rendszerbevételi eljárás lefolytatására kerül sor 2022. évben a kiemelt szakorvosi szakma a plasztikai és égés-sebészet, melyre az őszi pályázati fordulóban a Markusovszky Egyetemi Oktatókórház nyert el 1 fő keretszámot.

A támogatott szakképzés nyelve a **magyar**.

A támogatott szakképzésben részt vevő rezidenseket a **keretszámot elnyert képzőhely** **foglalkoztatja** a képzés jogszabályban meghatározott időtartama alatt (plasztikai és égés-sebészet esetében: 72 hónap), amely gyermekvállalás, tartós betegség, ösztöndíjjal támogatott tudományos munka, kiskorú, vagy tartós ápolásra szoruló hozzátartozó ápolása és gondozása vagy sorkatonai, illetve polgári szolgálat idejére megszakítható.

***A rendszerbevételi eljárás***

1. **A rendszerbevételi eljárásra történő jelentkezés határideje:** **2023. január 10.**

A jelentkezést postai úton, magyar nyelven lehet beküldeni az alábbi címre:

**Országos Kórházi Főigazgatóság**

**Rezidensképzési Osztály**

**Levélcím: 1085 Budapest, Horánszky utca 15.**

**A borítékra kérjük ráírni, hogy „Jelentkezés rendszerbevételi eljárásra”.**

Postai úton benyújtott jelentkezés esetében a benyújtás határideje szempontjából a postára adás napja számít.

A jelentkezési lap és mellékletei, a kitöltési útmutató, valamint a jelentkezéshez csatolandó dokumentumok jegyzéke az OKFŐ honlapjáról (www.enkk.hu) tölthető le.

A jelentkezéssel kapcsolatosan érdeklődni az OKFŐ Rezidensképzési Osztályán lehet, az alábbi elérhetőségeken:

**Telefonszám: 06-1-411-37-62**

**E-mail cím: rezidens@okfo.gov.hu**

1. **A rendszerbevételi eljárás lefolytatásának időpontja**

A rendszerbevételi eljárás lefolytatására:

* plasztikai- és égés-sebészet szakirányon: **2023. január 23-27. között**

kerül sor.

A rendszerbevételi eljárás lefolytatásának pontos helyéről és idejéről a jelentkezőket az OKFŐ elektronikus úton legalább 7 nappal korábban tájékoztatja.

1. **A rendszerbevételi pontszám**

A rendszerbevételi eljárásban meghirdetett álláshelyekre jelentkezők sorrendjét a rendszerbevételi pontszám határozza meg.

*A) A rendszerbevételi eljárásban adható maximális pontszám:*

1. tanulmányi pontszám – 70 pont,

2. személyes meghallgatás során adható pontszám – 30 pont,

3. többletpontok – 10 pont

*1.* ***Tanulmányi pontszám***

*1.1. a szigorlati tantárgyak érdemjegyei átlagának 6-szorosa,*

*1.2. az adott szakhoz kapcsolódó öt szakmaspecifikus tantárgy 1,2-del súlyozott érdemjegyeinek összege és*

*1.3. az egyetemi záróvizsga 2,0-del súlyozott érdemjegye.*

2. ***Személyes meghallgatás során adható pontszám***

A személyes meghallgatás során a választott szak művelése szempontjából szükséges személyi adottságokat, a szakma iránti érdeklődést és a jelentkező általános szakmai felkészültségét kell értékelni. Az értékelés szempontjai:

*2.1. Stratégiai (analitikus, koncepcionális) gondolkodás*

*2.2. Betegekkel való kommunikáció*

*2.3. Teljesítményorientáció/motiváció*

*2.4. Mások megértése (empátia)*

*2.5. Csapatmunka, együttműködés*

*2.6. Kezdeményezőkészség (kreativitás, innováció)*

*2.7. Szakmai ismeretek alkalmazása*

*2.8. Integritás*

*2.9. Problémamegoldás*

*2.10. Betegorientáltság*

*2.11. Felelősségtudat*

*2.12. Teljesítménymotiváció*

*2.13. Hivatástudat*

*2.14. Multikulturális ismeretek*

3. ***Többletpontok***

*3.1. PhD fokozat - 10 pont*

*3.2. Az egyetemi képzés alatt végzett tudományos tevékenység:*

*a) Helyi Tudományos Diákköri (a továbbiakban: TDK) Konferencián tartott elsőszerzős előadás - 2 pont*

*b) Helyi TDK Konferencián tartott társszerzős előadás -1 pont*

*c) Országos Tudományos Diákköri Konferencián (a továbbiakban: OTDK Konferencia) tartott elsőszerzős előadás -3 pont*

*d) OTDK Konferencián tartott társszerzős előadás - 2 pont*

*e) Tudományos kongresszuson tartott elsőszerzős előadás, bemutatott poszter - 3 pont*

*f) Tudományos kongresszuson tartott társszerzős előadás, bemutatott poszter - 2 pont*

*g) TDK elsőszerzős pályamunka - 4 pont*

*h) TDK társszerzős pályamunka - 2 pont*

*i) Szakspecifikus diplomamunka - 2 pont*

*j) Demonstrátorság az adott szakból évente - 1 pont*

*k) Tudományos elsőszerzős közlemény -5 pont*

*l) Tudományos társszerzős közlemény - 3 pont*

*m) Szakspecifikus tanulmányi verseny 1–3. helyezés - 2 pont*

*n) Szakspecifikus választható kurzus teljesítése (maximum 4 pont) - 1 pont*

*3.3. Nyelvvizsga (a diplomakiadási feltételen túl)*

*a) középfok „C” típus, felsőfok „A” vagy „B” típus - 2 pont*

*b) felsőfok „C” típus, vagy orvosi szakfordítói diploma - 3 pont*

*3.4. Orvosi munkavégzés az adott szakon évente - 2 pont*

*3.5. Mentőtiszti, egészségügyi területen legalább 1 hónap időtartamú munkavégzés hónaponként (maximum 3 pont) - 1 pont*

*3.6. Az egyetem által igazolt korábbi szakmai kapcsolat (a munkáltatónál végzett nem egészségügyi munka, adatok feldolgozása tudományos tevékenységben stb.) - 2 pont*

1. **A rendszerbevételi bizottság:**

A rendszerbevételi eljáráson részt vevő bizottság az alábbi személyekből áll:

a) a keretszámot elnyert egészségügyi szolgáltatók egy-egy képviselője,

b) az egészségügyi szakmai kollégium egy képviselője,

c)  az országos szakképzési grémium tagjai,

d) a Magyar Kórházszövetség egy képviselője,

e) a Magyar Orvosi Kamara egy képviselője és

f) a rezidensek érdekképviseletét ellátó szakmai szervezet egy képviselője.

A jelentkezők rendszerbevételi pontszámát a rendszerbevételi bizottság határozza meg.

1. **Értesítés a rendszerbevételi eljárás eredményéről**

A rendszerbevételi eljárás eredményéről a jelentkezőt az OKFŐ legkésőbb a rendszerbevételi eljárás lefolytatását követő 5 munkanapon belül tájékoztatja.

1. **Szándéknyilatkozat benyújtása**

A rendszerbevételi eljárás során kiválasztott rezidens a képzőhellyel közösen szándéknyilatkozatot nyújtanak be az OKFŐ-höz, melyben kezdeményezik a rezidens szakképzésbe történő belépését.

1. **Szakképzési szerződés**

A rezidens az egészségügyi szolgálati jogviszonya létrejöttét követő 10 napon belül köteles kezdeményezni a szakképzési megállapodás megkötését.