**Az**

**ORSZÁGOS KÓRHÁZI FŐIGAZGATÓSÁG**

az egészségügyi felsőfokú szakirányú szakmai képzés részletes szabályairól szóló 16/2010. (IV. 15.) EüM rendelet – 9/B. §-ában kapott felhatalmazás alapján

pályázatot hirdet

**vezető rezidens**

feladat ellátására

1. **Előzmények:**

Az egészségügyi felsőfokú szakirányú szakmai képzés részletes szabályairól szóló 16/2010. (IV. 15.) EüM rendelet 9/B. §-a szerint a vezető rezidenseket az OKFŐ a rezidensek érdekképviseletét ellátó szakmai szervezetek javaslatára pályázati úton választja ki legalább 2 éves időtartamra. A vezető rezidensek kiválasztására a szakorvosi alap szakképesítések tekintetében kerül sor egyetemi régiónként azzal, hogy azon szakmák esetében, amelyeknél országos grémium létrehozására kerül sor, vagy országosan egyidejűleg 20 fő vagy annál kevesebb jelölt vesz részt a szakképzésben, országosan egy vezető rezidens kiválasztására kerül sor. A megpályázható vezető rezidensi helyek listáját a pályázat melléklete tartalmazza.

1. **Feladatok:**

* az egyetemi régióba tartozó szakorvosjelöltekkel való folyamatos kapcsolattartás,
* a szakképzéssel összefüggő ügyekben a képzőhelyekkel vagy a szakképzési központokkal való kapcsolattartás segítése,
* a szakképzési grémium munkájában történő részvétel és
* a grémiumvezető által rábízott feladatok elvégzése.

1. **Pályázati feltételek:**

A pályázat benyújtására az a rezidens jogosult:

* + akinek a szakképzése a pályázat benyújtásakor aktív, a képzését nem szünetelteti,
  + aki a szakképzéséből már legalább 24 hónapot teljesített,

1. **Díjazás:**

A vezető rezidens a szakképzési grémium munkájában történő részvételért a szakképzési grémium - az egészségügyi felsőfokú szakirányú szakképzési rendszerről, a Rezidens Támogatási Program ösztöndíjairól, valamint a fiatal szakorvosok támogatásáról szóló 162/2015. (VI. 30.) Korm. rendeletben meghatározott - díjazásának keretében díjazásra jogosult.

1. **A pályázat részeként benyújtandó dokumentumok:**

* a pályázó személyes adatait tartalmazó, szakmai önéletrajz (pl.:Europass önéletrajz),
* motivációs levél,
* a Magyar Rezidens Szövetség támogató nyilatkozata,
* hozzájáruló nyilatkozat a pályázati anyagban foglalt személyes adatok kezeléséhez, a pályázati anyagnak a döntés meghozatala érdekében történő sokszorosításához, továbbításához, a döntésben, véleményezésben résztvevők általi megismeréséhez.
* kitöltött pályázati adatlap, mely az OKFŐ honlapjáról (www.enkk.hu) tölthető le.

1. **A pályázat benyújtása**

A pályázatot postai úton, magyar nyelven lehet beküldeni a pályázatkezelő szervhez az alábbi címre:

**Országos Kórházi Főigazgatóság**

**Rezidensképzési Osztály**

**Levélcím: 1444 Budapest, Pf. 270**

**A borítékra kérjük ráírni, hogy „Vezető rezidens pályázat”. A benyújtás határideje: 2022. november 4.**

Postai úton benyújtott pályázat esetében a benyújtás határideje szempontjából a postára adás napja számít.

A pályázattal kapcsolatosan érdeklődni az OKFŐ Rezidensképzési Osztályán lehet, az alábbi elérhetőségeken:

**Telefonszám: 06-1-411-3762;**

**E-mail cím:**[**rezidens@okfo.gov.hu**](mailto:hrrezidens@okfo.gov.hu)

1. **A pályázat elbírálásának rendje:**

A beérkezett pályázatokat az OKFŐ megküldi az illetékes szakmai grémiumoknak véleményezésre. A vélemények beérkezését követően a pályázatokat az OKFŐ bírálja el 2022. november 30-ig.

A döntés ellen jogorvoslatnak helye nincs. A döntést követően az OKFŐ haladéktalanul értesíti a pályázókat az eredményekről.

1. **A pályázati hirdetmény közzétételének helye:**

A pályázati hirdetmény az OKFŐ honlapján kerül közzétételre.

A tevékenység 2022. december 1. napjával kezdhető meg.

Sikertelen pályázat esetén a pályázó személyes adatai törlésre kerülnek.

|  |  |
| --- | --- |
| **Szakorvosi alap szakképesítések** | |
| Aneszteziológia és intenzív terápia | Egyetemi régiónként 1-1 fő |
| Arc-, állcsont- és szájsebészet | Országosan 1 fő |
| Belgyógyászat | Egyetemi régiónként 1-1 fő |
| Bőr-, nemigyógyászat és kozmetológia | Egyetemi régiónként 1-1 fő |
| Csecsemő- és gyermekgyógyászat | Egyetemi régiónként 1-1 fő |
| Érsebészet | Egyetemi régiónként 1-1 fő |
| Foglalkozás-orvostan | Egyetemi régiónként 1-1 fő |
| Fül-orr-gégegyógyászat | Egyetemi régiónként 1-1 fő |
| Gasztroenterológia | Egyetemi régiónként 1-1 fő |
| Geriátria | Országosan 1 fő |
| Gyermek- és ifjúságpszichiátria | Egyetemi régiónként 1-1 fő |
| Gyermeksebészet | Egyetemi régiónként 1-1 fő |
| Háziorvostan | Egyetemi régiónként 1-1 fő |
| Hematológia | Egyetemi régiónként 1-1 fő |
| Idegsebészet | Egyetemi régiónként 1-1 fő |
| Igazságügyi orvostan | Egyetemi régiónként 1-1 fő |
| Infektológia | Egyetemi régiónként 1-1 fő |
| Kardiológia | Egyetemi régiónként 1-1 fő |
| Klinikai genetika | Országosan 1 fő |
| Klinikai onkológia | Egyetemi régiónként 1-1 fő |
| Megelőző orvostan és népegészségtan | Országosan 1 fő |
| Mellkassebészet | Országosan 1 fő |
| Nefrológia | Országosan 1 fő |
| Neurológia | Egyetemi régiónként 1-1 fő |
| Nukleáris medicina | Egyetemi régiónként 1-1 fő |
| Ortopédia és traumatológia | Egyetemi régiónként 1-1 fő |
| Orvosi laboratóriumi diagnosztika | Országosan 1 fő |
| Orvosi mikrobiológia | Országosan 1 fő |
| Oxyológia és sürgősségi orvostan | Egyetemi régiónként 1-1 fő |
| Patológia | Egyetemi régiónként 1-1 fő |
| Plasztikai és égés-sebészet | Országosan 1 fő |
| Pszichiátria | Egyetemi régiónként 1-1 fő |
| Radiológia | Egyetemi régiónként 1-1 fő |
| Rehabilitációs medicina | Egyetemi régiónként 1-1 fő |
| Reumatológia | Egyetemi régiónként 1-1 fő |
| Sebészet | Egyetemi régiónként 1-1 fő |
| Sugárterápia | Egyetemi régiónként 1-1 fő |
| Szemészet | Egyetemi régiónként 1-1 fő |
| Szívsebészet | Egyetemi régiónként 1-1 fő |
| Szülészet-nőgyógyászat | Egyetemi régiónként 1-1 fő |
| Transzfuziológia | Országosan 1 fő |
| Tüdőgyógyászat | Egyetemi régiónként 1-1 fő |
| Urológia | Egyetemi régiónként 1-1 fő |